Source: https://tax-fin-lex.si/Zbirke/SodnaPraksaList?nodeId=460b756b-92a2-4d06-8b2f-b96441b1ba8e
Timestamp: 2020-07-11 17:15:38+00:00
Document Index: 5198648

Matched Legal Cases: ['ZKP ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

VSC sodba Cp 676/2004
VSC00986
ZOR člen 201, 201/3, 201, 201/3.
odškodnina - duševne bolečine
V 3. odstavku 201. člena ZOR so upravičenci do odškodnine za duševne bolečine zaradi posebno težke invalidnosti bližnjega našteti taksativno, zato bratom in sestram takšna odškodnina ne pripada.
VSL Sklep I Kp 262/2004
VSL22702
KZ člen 146, 146/I, 146, 146/I.
obtožni predlog - grdo ravnanje
opis kaznivega dejanja grdega ravnanja mora v konkretnem delu obtožnega predloga vsebovati navedbo tistih pravnorelevantnih dejstev, ki konkretizirajo vse zakonske znake tega kaznivega dejanja, ne le izvršitvenega ravnanja (brcanje, porinjenje), temveč tudi nastale prepovedane posledice, torej kako se je pri konkretnem oškodovancu kazala prizadetost duševne ali telesne celovitosti.
VSL sklep III Cp 1051/2004
VSL48499
ZIZ člen 38, 38. ZPP člen 153, 153.
založitev predujma
VSL49957
ZKP člen 539, 539/1, 539, 539/1.
povrnitev gmotne škode
Tožnik ni bil stranka postopka v zvezi z vloženo zahtevo za varstvo zakonitosti, zato mu sodišče ni bilo dolžno vročati sodbe, s katero je bila obdolženka oproščena obtožbe. Tako tudi začetek zastaranja pravice do povrnitve škode ni vezan na vročitev sodbe tožniku.
VSL sodba I Cp 127/2004
VSL48138
ZOR člen 154, 155, 189, 192, 154, 155, 189, 192. ZPP člen 213, 281, 282, 302, 302/3, 213, 281, 282, 302, 302/3.
neopravičen izostanek - izvajanje dokazov - odškodninski zahtevek - prispevek oškodovanca
Katere dokaze bo sodišče izvedlo, je odvisno od njegove materialnopravne presoje, katera sporna dejstva so pomembna za odločitev. Toženec je odgovoren za nastalo škodo zaradi nemožnosti uporabe vozila, saj tožniku približno poldrugo leto ni izročil ustrezne listine za prenos lastništva na prodanem vozilu, zaradi česar tožnik vozila ni mogel registrirati in posledično tudi ne uporabljati.
VSK sodba I Cp 735/2003
VSK01010
obresti - uporaba zakona
Obligacijski zakonik v členu 1060 določa, da se določbe tega zakonika ne uporabljajo za obligacijska razmerja, ki so nastala pred uveljavitvijo tega zakonika. Po mnenju pritožbenega sodišča je sodišče prve stopnje materialno pravo pravilno uporabilo, ko je ob takšni zakonski določbi, celotno razmerje (vključno z obrestnim zahtevkom) presojalo po določbah Zakona o obligacijskih razmerjih.
VSK sodba in sklep I Cp 639/2003
VSK00979
ZOR člen 897, 953, 897, 953. ZPP člen 212, 212.
Tožnik mora kot zavarovanec dokazati, da je prišlo do nastopa zavarovalnega primera - nezgode, pojem nezgode pa je opredeljen v 5. čl. Pogojev. Nezgoda v smislu 5. čl. Pogojev je nenaden, od zavarovančeve volje neodvisen dogodek, ki deluje od zunaj in naglo na zavarovančevo telo in ima za posledico okvaro zdravja oz. invalidnost. Obveznost zavarovalnice v smislu 7. tč. 1. odst. 9. čl. Pogojev je izključena, če do poškodbe pride v pretepu ali fizičnem obračunavanju. Izključitvene razloge iz 7. tč. 1. odst. 9. čl. Pogojev mora dokazati toženka, ki se nanje sklicuje,
VDS sklep Pdp 992/2004
VDS02635
ZIZ člen 272, 272/1, 272, 272/1. ZDR člen 113, 113.
začasna odredba - sindikalni zaupnik - pogoj za izdajo začasne odredbe - verjetnost obstoja terjatve
113. člen ZDR določa le relativno in ne absolutno varstvo pred odpovedjo za predstavnike delavcev. Tako delodajalec ne sme odpovedati pogodbe o zaposlitvi članom sveta delavcev ali sindikalnemu zaupniku brez soglasja sindikata, razen če v primeru poslovnega razloga odkloni ponujeno ustrezno zaposlitev ali če gre za odpoved v postopku prenehanja delodajalca. Za presojo, ali je delodajalec za odpoved pogodbe o zaposlitvi delavcu potreboval soglasje sveta delavcev oziroma sindikata, je odločilno vprašanje, ali je bila delavcu ponujena ustrezna zaposlitev. V kolikor je bila ponujena zaposlitev ustrezna, delodajalec ni potreboval soglasja, sicer pa ga je.
VDS sklep Pdp 1455/2003
VDS02783
ZIZ člen 42, 42/3, 42, 42/3. ZPP člen 333, 333/3, 343, 333, 333/3, 343.
dovoljenost pritožbe - pravnomočnost
Če sodišče neutemeljeno izda potrdilo o pravnomočnosti (ker je napačno štelo, da je bila odločba sodišča tožniku pravilno vročena), je potrebno zato, da bi bila pritožba zoper odločbo dovoljena, najprej razveljaviti klavzulo o pravnomočnosti.
VDS sodba Pdp 1529/2002
VDS02785
ZDR (1990) člen 100, 100/-6, 100/-5, 100/1, 100, 100/-6, 100/-5, 100/1. Pravila obveznega zdravstvenega zavarovanja člen 233, 233.
prenehanje delovnega razmerja - zdravniško potrdilo - javna listina
Potrdilo zdravnice o upravičeni odsotnosti nima lastnosti javne listine, ima pa lahko dokazno vrednost o delavčevi upravičeni odsotnosti z dela, saj ga je izdala strokovna oseba.
VDS sodba Pdp 953/2003
VDS02987
ZDR (1990) člen 90, 90. ZDDO člen 1, 1.
prenehanje delovnega razmerja - disciplinski ukrep - delavec v državnem organu
Izvršitev disciplinskega ukrepa o prenehanju delovnega razmerja je mogoče pogojno odložiti tudi za zaposlene, za katere velja ZDDO in tudi v primeru, če gre za dokazano hujšo kršitev, za katero je v internem aktu ali kolektivni pogodbi delodajalca predviden obligatorni ukrep prenehanja delovnega razmerja.
VDS sodba Pdp 689/2003
VDS02989
Kolektivna pogodba za lesarstvo Slovenije člen 40, 40/4.
disciplinski postopek - sindikalni zaupnik - imuniteta sindikalnega zaupnika
Konvencije Mednarodne organizacije dela, med njimi tudi konvencija št. 135 o varstvu in olajšavah za predstavnike delavcev v podjetju, predstavljajo minimalno dogovorjene mednarodne standarde pravic in obveznosti za tiste subjekte, ki jih konvencija zavezuje, kar pa ne onemogoča državnih ureditev z višje določenimi standardi ali avtonomnega urejanja pravic in obveznosti, ki omogočajo večji obseg varstva. Ta višji standard predstavlja v konkretnem primeru Kolektivna pogodba za lesarstvo Slovenije. Imuniteta sindikalnega zaupnika po določbi 40. člena KPLS je zelo široka, saj je v 4. odst. izrecno določeno, da zoper sindikalnega zaupnika tudi ni mogoče brez soglasja sindikata začeti disciplinskega postopka ali mu znižati osnovne plače oz. plače iz naslova učinkovitosti pod povprečjem zadnjih treh mesecev. V isti določbi je predpisan arbitražni postopek, če sindikat odkloni soglasje. Predvideno je tudi, da sindikat lahko odkloni soglasje, če oceni, da je odločitev delodajalca posledica sindikalne dejavnosti sindikalnega zaupnika. To ne pomeni, da lahko delodajalec sam oceni, da je sindikat neutemeljeno odklonil soglasje. Takšno odločitev mora sprejeti arbitraža.
VDS sklep Pdp 966/2004
VDS02630
ZIZ člen 272, 272/2, 272/2-2, 272/2-3, 272, 272/2, 272/2-2, 272/2-3.
začasna odredba - zavarovanje nedenarne terjatve - pogoj za izdajo začasne odredbe - težko nadomestljiva škoda
Verjetnost nastanka nenadomestljive škode, ki naj bi bila v tem, da je tožnik brez sredstev za preživljanje, ni izkazana, če tožnik predloži le potrdilo zavoda za zaposlovanje o brezposelnosti svoje žene. Pri presoji verjetnosti obstoja predpostavke iz 3. alinee 2. odstavka 272. člena ZIZ je potrebno upoštevati tudi navedbe tožene stranke, da obstaja z ozirom na dosedanje kršitve tožnika resna nevarnost, da bi tožnik kršitve ponavljal, kar pa bi lahko imelo - z ozirom na delo, ki ga je tožnik opravljal (kot natakar je imel stalne stike s strankami) - gospodarske oziroma finančne posledice za toženo stranko.
VDS sodba Pdp 575/2004
VDS02627
ZDR člen 115, 115/1, 115/2, 115, 115/1, 115/2.
pogodba o zaposlitvi - odpoved
Zmotno je stališče, da obvestitev nadrejene delavke o nosečnosti ne pomeni seznanitev delodajalca s tem dejstvom. Zakon ne predvideva posebnega postopka, po katerem naj bi noseča delavka obveščala delodajalca. Poseben postopek je predviden le v primeru, da delodajalec za nosečnost svoje delavke ne ve. V takem primeru mora delavka ravnati v skladu z določbo 2. odstavka 115. člena ZDR in obvestiti delodajalca o svoji nosečnosti s predložitvijo zdravniškega potrdila.
VDS sodba in sklep Pdp 775/2003
VDS02780
ZPPSL člen 51. ZJSRS-C člen 19, 19/2.
odpravnina - prenehanje delovnega razmerja v prisilni poravnavi - uveljavljanje odpravnine
Delavec lahko uveljavlja pravico do odpravnine zaradi prenehanja delovnega razmerja po 51. členu ZPPSL šele z dnem prenehanja delovnega razmerja, to pa je vedno potem, ko je postopek prisilne poravnave že pravnomočno končan.
VSC sklep Cp 863/2004
VSC00971
ZZK-1 člen 156, 161, 156, 161.
vpis - sklep
Zemljiškoknjižno sodišče ob zavrženju ali zavrnitvi pritožbe ali ob spremembi izpodbijanega sklepa dovoli tudi izbris zaznambe zavrnitve vpisa ali nepravnomočnosti sklepa.
VSL sklep IV Cpg 25/2004
VSL05277
ZGD člen 381, 381-1, 381, 381-1. ZSReg člen 23, 23/2, 23, 23/2.
likvidacijski postopek - pooblastilo za zastopanje
Likvidacijski upravitelj zastopa družbo in predstavlja družbo tudi pred sodiščem, na podlagi originarnega zakonskega pooblastila z dnem prenosa pooblastil za zastopanje in predstavljanje družbe na likvidacijskega upravitelja, ta pooblastila prenehajo zastopnikom družbe, ki so imeli pooblastilo pred mirovanjem likvidacijskega upravitelja.
VSL sodba II Cp 239/2004
VSL49954
OZ člen 289, 289.
Zahtevek banke za povrnitev dovoljenega negativnega stanja zapade, ko banka imetniku tekočega računa pisno prekliče uporabo dovoljene prekoračitve; zahtevek za povrnitev nedovoljenega negativnega stanja pa zapade, z dnem nastanka nedovoljenega negativnega stanja.
VSL sklep I Cp 2169/2003
VSL50511
ZOR člen 308, 308/1, 308, 308/1. ZPP člen 319, 319/3, 324/3, 319, 319/3, 324/3.
nadomestna izpolnitev - pobot - izrek sodbe
Obveznost preneha tudi, če upnik v sporazumu z dolžnikom sprejme kaj drugega namesto tistega, kar mu ta dolguje. Kadar tožena stranka terjatev tožeče stranke ugovarja v pobot, mora biti izrek sodbe, če sodišče ugotovi obstoj ali neobstoj terjatve, ki je bila uveljavljana zaradi pobota, tročlenski.